8. ΑΝΑΓΚ. ΝΟΜΟΣ υπ’ αριθ. 1380 της 3/7 Οκτ. 1938 (ΦΕΚ Α΄ 359)  Περί κυρώσεως συμβάσεως δια την ενίσχυσιν της υδρεύσεως Αθηνών-Πειραιώς και Περιχώρων. Άρθρ.1-4.(Κυρούται σύμβασις μεταξύ Δημοσίου και Εταιρείας Υδάτων δια την ενίσχυσιν της υδρεύσεως από των πηγών Σουβάλας και τίθενται σχετικαί διατάξεις). Άρθρ.12.-(Αντικαθίσταται η παρ. 6 άρθρ. 11 του αυτού ως άνω Νόμ. 3316/25). Άρθρ.13.-1.Δι’ αποφάσεων του Υπουργού της Συγκοινωνίας επιτρέπεται λόγω ανεπαρκείας του ύδατος η επιβολή πάσης φύσεως περιοριστικών μέτρων εις την κατανάλωσιν αυτού και τους καταναλωτάς. 2.(Αντικαθίσταται η παρ. 7 άρθρ. 14 του άνω Νόμ. 3316/25). Άρθρ.14.-(Τροποποιούνται τα άρθρ. 10 και 13 της συμβάσεως). Άρθρ.15.-Δια Β.Δ/των εκδοθησομένων προτάσει του επί της Συγκοινωνίας Υπουργού, καθορισθήσονται αι τυχόν αναγκαιούσαι λεπτομέρειαι προς εκτέλεσιν του παρόντος, ούτινος η ισχύς άρχεται από της δημοσιεύσεως αυτού εις την Εφημερίδα της Κυβερνήσεως. (Ακολουθεί το κείμενον της συμβάσεως) Άρθρ.5.-1.Η φύλαξις και η αστυνομία των έργων των διαφόρων κτιρίων και εγκαταστάσεων και οιωνδήποτε παραρτημάτων αυτών ανατεθήσεται δια Β.Δ/τος εκδιδομένου προτάσει του Υπουργού της Συγκοινωνίας εις υπαλλήλους παρά του εργοδότου διοριζομένους ή εις υπαλλήλους της αναδόχου. 2.Ως προς τον διορισμόν και τα καθήκοντα των ανωτέρω υπαλλήλων εφαρμόζονται κατ’ αναλογίαν αι διατάξεις των άρθρ. 11 και 17 του νόμ. ΑΡΚΘ΄ του έτους 1883 περί αδικημάτων κατά της ασφαλείας των Σιδηροδρόμων. 3.Εν Κανονισμώ εγκριθησομένω υπό του Υπουργού της Συγκοινωνίας καθορισθήσεται η υπηρεσία αύτη και κανονισθήσονται ο τρόπος και αι λεπτομέρειαι της ενασκήσεως των καθηκόντων των εντεταλμένων την αστυνομίαν των έργων υπαλλήλων. 4.Δια Β.Δ/τος εκδιδομένου προτάσει του Υπουργού της Συγκοινωνίας καθορισθήσεται η σύνθεσις του προσωπικού, οι μισθοί, αι αποδοχαί και τα οδοιπορικά έξοδα και εν γένει πάσα διάταξις αναγκαία προς λειτουργίαν της υπηρεσίας φυλάξεως και αστυνομίας των έργων. 5.Οι μισθοί, αι αποδοχαί και τα οδοιπορικά έξοδα των υπαλλήλων της υπηρεσίας φυλάξεως και αστυνομίας των έργων καταλογίζονται εις τας δαπάνας της εκμεταλλεύσεως. Άρθρ.6.-1.Πάσα οιαδήποτε βλάβη των έργων των κτιρίων των εγκαταστάσεων και οιουδήποτε παραρτήματος τούτων ως και η μόλυνσις του ύδατος τιμωρούνται, εάν μεν εγένετο εξ αμελείας δια χρηματικής ποινής τουλάχιστον 500 δρχ. και μέχρι δέκα πέντε χιλιάδων το πολύ, εάν δε εκ προθέσεως, δια φυλακίσεως. 2.Εάν η βλάβη επέφερεν διακοπήν της διοχετεύσεως του ύδατος, ως και εάν εκ της βλάβης ή μολύνσεως επεβλήθη η διακοπή αυτής επιβάλλεται εάν μεν εγένετο εξ αμελείας ποινή φυλακίσεως τουλάχιστον εξ μηνών, εάν δε εκ προθέσεως ποινή φυλακίσεως ενός έτους, επιφυλασσομένης της επιβολής των βαρυτέρων υπό του ποινικού Νόμου τασσομένων ποινών, εάν ήθελον συντρέχει τα στοιχεία βαρυτέρου αδικήματος. 3.Δια ποινής φυλακίσεως τιμωρείται η κλοπή ύδατος εκ του υδραγωγείου ή οπωσδήποτε άλλως, ως και η αλλοίωσις ή φθορά των διαφόρων εγκαταστάσεων επί σκοπώ κλοπής του ύδατος ή πληρωμής ελάσσονος της υπό του σχετικού τιμολογίου κανονιζομένης. Ταυτόσημοι διατάξεις των παρ. 1-3 του άρθρ. 13 Νόμ. 3316/1925 (ανωτ. αριθ. 4) κατηργήθησαν δια του άρθρ. 473 παρ. 2 αριθ. 23 του Ποινικού Κώδικος. Δια την ισχύν των ανωτέρω υπ’ όψιν και τα άρθρ. 293 και το άρθρ. 473 (τελευταίον εδάφιον) του Ποιν. Κώδικος (τόμ. 8 σελ. 58 και 80). 4.Απαγορεύεται η άνευ αδείας της υπηρεσίας εις ην ανατεθήσεται η κατασκευή, συντήρησις ή η εκμετάλλευσις των έργων: α)εναπόθεσις κόπρου, λιπασμάτων, ασβέστου, απορριμμάτων, ακαθαρσιών οιωνδήποτε και η τοποθέτησις σωλήνων ροής ή αποχετεύσεως εις απόστασιν ελάσσονα των 30 μέτρων εκατέρωθεν των ορίων της ζώνης του υδραγωγείου και των διαφόρων συναφών εγκαταστάσεων, β) η εγκατάστασις σταύλων, ποιμνιοστασίων ζώων οιωνδήποτε και οιασδήποτε οικοδομής ή εργοστασίου εν οις αποτίθενται πράγματα ή χρησιμοποιούνται υλικά δυσώδη ή οπωσδήποτε επιβλαβή εις την δημοσίαν υγείαν και ιδία δυνάμενα να μολύνωσι το ύδωρ του υδραγωγείου εις απόστασιν ελάσσονα των 30 μέτρων εκατέρωθεν των ορίων της ζώνης του υδραγωγείου και των διαφόρων συναφών εγκαταστάσεων, γ)η διάνοιξις φρεάτων εις απόστασιν ελάσσονα των πεντήκοντα μέτρων εκατέρωθν της επί της επιφανείας του εδάφους προβολής του άξονος των εν σήραγγι ή υπό το έδαφος τμημάτων του υδραγωγείου, δ) η εκτέλεσις οιουδήποτε ετέρου έργου ή οικοδομής μη εν τοις ανωτέρω ρητώς κατονομαζομένων εις απόστασιν ελάσσονα των 20 μέτρων εκατέρωθεν των ορίων της ζώνης του υδραγωγείου και των διαφόρων συναφών εγκαταστάσεων. Οι παραβάται των ανωτέρω διατάξεων τιμωρούνται δια χρηματικής ποινής εις βαθμόν πλημμελήματος, εάν υποτροπή δε και δια φυλακίσεως μέχρις ενός έτους, εκτός εάν υπάρχωσι τα στοιχεία αδικήματος τιμωρουμένου δια βαρυτέρας ποινής. 5.Τα κατά παράβασιν των ανωτέρω διατάξεων εκτελεσθέντα έργα καταστρέφονται και τα εναποτεθέντα αντικείμενα αποκομίζονται επιμελεία της Αρχής, και δαπάναις του παραβάτου. 6.Αι παραβάσεις των υπό του Υπουργείου της Συγκοινωνίας εγκρινομένων εκάστοτε κανονισμών τιμωρούνται εις βαθμόν πταίσματος. Άρθρ.7.-Απαγορεύεται: 1.Η είσοδος κυκλοφορία ή παραμονή επί της  απαλλοτριωθείσης ζώνης του υδραγωγείου και  των παραρτημάτων και συναφών έργων και  εγκαταστάσεων   τούτου   εξαιρουμένων  της    απαΣελ. 691 Ύδρευση Λεκανοπεδίου Αθηνών 23.Ι.β.8 γορεύσεως ταύτης των υπαλλήλων της Εταιρείας ή των λαβόντων την προς τούτο άδειαν αυτής και των υπαλλήλων της Υπηρεσίας του Κράτους εις την αρμοδιότητα της οποίας υπάγεται η επίβλεψις και ο έλεγχος εν γένει των έργων και της εκμεταλλεύσεως αυτών. 2.Η βοσκή ζώων οιωνδήποτε και η εναπόθεσις ακαθαρσιών οιωνδήποτε επί της απαλλοτριωθείσης ζώνης των έργων. 3.Η εκτέλεσις χωματισμών ή έργων οιωνδήποτε, δυναμένων να παρακωλύσωσι την ροήν των υδάτων των ρεόντων επί της επιφανείας ή υπογείως προς το υδραγωγείον ή να προκαλέσωσι λιμνασίας ή καταπτώσεις χωμάτων. 4.Η οιαδήποτε μεταβολή της διατομής και των πρανών του Υδραγωγείου ή αι οιαιδήποτε επ’ αυτών φυτείαι. 5.Η εγκατάστασις φρακτών ή φραγμάτων επί πασσάλων εις απόστασιν ελάσσονα των δύο μέτρων από των ορίων της ζώνης του Υδραγωγείου και των συναφών τούτου εγκαταστάσεων. 6.Η φύτευσις δένδρων και η ανακίνησις χωμάτων εις απόστασιν ελάσσονα των πέντε μέτρων από των ορίων της ζώνης του Υδραγωγείου και των συναφών τούτου εγκαταστάσεων. 7.Η εκσκαφή χωμάτων και ανέγερσις οιασδήποτε οικοδομής εις απόστασιν ελάσσονα των 10 μέτρων από των ορίων της ζώνης του υδραγωγείου και των συναφών τούτου εγκαταστάσεων. Άρθρ.8.-(Αφορά την υπηρεσίαν ελέγχου των κατά το άρθρ. 1 έργων). Άρθρ.9.-1.Αι δια των εκάστοτε εγκρινομένων τιμολογίων καθοριζόμεναι τιμαί του ύδατος αντίστοιχοι προς τας διαφόρους κατηγορίας των καταναλωτών είναι σταθεραί και αι αυταί δι’ άπαντας τους εκ των έργων υδρεύσεως των υπαγομένων εις την διαχείρισν της Ανωνύμου Ελληνικής Εταιρείας Υδάτων Α.Π.Π. υδρευομένους, μη επιτρεπομένης της εφαρμογής ειδικών τιμολογίων κατά περιοχάς, άτομα, επιχειρήσεις, βιομηχανίας ή οιασδήποτε ετέρας κατηγορίας πελατών εξαιρουμένης της περιοχής της Κοινότητος Κηφισσίας, εις ην δύναται να εφαρμοσθή διάφορον τιμολόγιον. 2.Προς τον σκοπόν τούτον άπαντα τα δίκτυα διανομής του ύδατος μετά των συναφών έργων και εγκαταστάσεων ρυθμίσεως, μετρήσεως, διανομής, εκπομπής κλπ. τα υπό των Δήμων, Κοινοτήτων, Συνοικισμών ή οιουδήποτε ατόμου ή Εταιρείας, οπωσδήποτε κατασκευασθέντα δαπάναις αυτών ή του Κράτους ή της υπηρεσίας αποκαταστάσεως προσφύγων, τα τροφοδοτούμενα εκ του συμπλέγματος των έργων υδρεύσεως των υπό την εκμετάλλευσιν της Εταιρείας Υδάτων τελούντων, περιέρχονται  Σελ. 692 εις την κυριότητα του Κράτους άνευ της καταβολής οιασδήποτε αποζημιώσεως και υπό οιανδήποτε μορφήν. Τα ως άνω δίκτυα παραλαμβανόμενα υπό του Κράτους, δι’ Επιτροπής συσταθησομένης παρά του Υπουργού της Συγκοινωνίας, εις ην συμμετέχει αντιπρόσωπος των κατά τα ανωτέρω Οργανισμών ατόμων ή Εταιρειών, δεόντως προς τούτο εξουσιοδοτούμενος, παραδοθήσονται ταυτοχρόνως προς την Εταιρείαν Υδάτων προς συντήρησιν και εκμετάλλευσιν, βάσει των ισχυουσών διατάξεων των Συμβάσεων των συνομολογηθεισών μεταξύ του Δημοσίου και της Εταιρείας Υδάτων. 3.Εάν οι κατά τ’ ανωτέρω Οργανισμοί κλπ. δεν στέργωσιν εις την παράδοσιν των εις αυτούς ανηκόντων δικτύων, προκρίνοντες την εξ άλλων πηγών προμήθειαν του ύδατος, το Δημόσιον διακόπτει την υδατοπαροχήν εκ του δικτύου της υδρεύσεως της περιοχής Αθηνών-Πειραιώς, εντός εξαμήνου από της σχετικής προς τούτο ειδοποιήσεώς των, μέχρι δε την τοιαύτης διακοπής εφαρμοσθήσεται το κατά την ανωτέρω παρ. 2 κοινόν τιμολόγιον. Εν περιπτώσει δε κατά την οποίαν η Εταιρεία Υδάτων δεν στέργει εις την κατά τα ανωτέρω ανάληψιν της συντηρήσεως και εκμεταλλεύσεως των ως άνω εκτός της συμβατικής ζώνης δικτύων διανομής, το Δημόσιον δύναται να αναθέση τας ως άνω εργασίας εις την Υπηρεσίαν Ελέγχου ή εις οιονδήποτε τρίτον Νομικόν ή φυσικόν πρόσωπον δια συμβάσεως κυρουμένης δια Β.Δ./τος, εκδιδομένου προτάσει του Υπουργού της Συγκοινωνίας, κατόπιν αποφάσεως του Υπουργικού Συμβουλίου. 4.Η συμπλήρωσις των δικτύων διανομής μετά των συναφών αυτών έργων και εγκαταστάσεων, των εκτός της συμβατικής ζώνης κειμένων περιοχών, εκτελείται υπό της αναδόχου της συντηρήσεως και εκμεταλλεύσεως των δικτύων τούτων, δαπάναις όμως πάντοτε των ενδιαφερομένων Δήμων, Κοινοτήτων, Συνοικισμών ή και ατόμων, συμφώνως προς μελέτας και προϋπολογισμούς δαπανών, καταρτιζομένους υπό της Αναδόχου και εγκρινομένους υπό του Υπουργού της Συγκοινωνίας. 5.Επιτρέπεται η παρά του Δημοσίου ενοικίασις ή εξαγορά υδάτων εξ ιδιοκτήτων φρεάτων ή πηγών προς αύξησιν του εκ των έργων υδρεύσεως παρεχομένου ύδατος βάσει συμβάσεων κυρουμένων δια Β.Δ/των εκδιδομένων προτάσει του Υπουργού της Συγκοινωνίας μετ’ απόφασιν του Υπουργικού Συμβουλίου. 23.Ι.β.8 Ύδρευση Λεκανοπεδίου Αθηνών Άρθρ.10.-(Προστίθεται 4ον εδάφιον εις την β΄ παράγραφον του άρθρ. 44 της συμβάσεως της κυρωθείσης δια του Νόμ. 3316). Άρθρ.11.-1.(Προστίθεται εδάφιον εις το τέλος άρθρ. 4 του ανωτ. Νόμ. 3316/1925). 2.Εκ του συνόλου του ετησίου ποσού των κατά τ’ ανωτέρω εγγυήσεων η Εταιρεία υποχρεούται να καταθέση τα 90% εις το Ταμείον Παρακαταθηκών και Δανείων του εκ της τοιαύτης καταθέσεως εσόδου περιερχομένου εις τα έσοδα της εκμεταλλεύσεως. Εν περιπτώσει καθ’ ην το εις χείρας της Εταιρείας ευρισκόμενον ποσόν δεν επαρκεί δια την επιστροφήν των εγγυήσεων ή τον συμψηφισμόν αυτών προς τας οφειλάς των καταναλωτών, επιτρέπεται, εγκρίσει του Υπουργού της Συγκοινωνίας, η ανάληψις των αναγκαιούντων ποσών εκ της παρά τω Ταμείω Παρακαταθηκών και Δανείων παρακαταθήκης. 